1. ปัจจัยความเสี่ยง

  ปัจจัยความเสี่ยงที่อาจจะมีผลกระทบต่อการผลิตของบริษัทได้แก่

1. บริษัทฯ มีผลการดำเนินงานขาดทุนติดต่อกันเป็นเวลาหลายปี โดย ณ วันที่ 31 ธันวาคม 2547
บริษัทฯ มีผลขาดทุนสะสม จำนวนเงิน 126.92 ล้านบาท
ส่วนของเงินกู้ยืมระยะยาวที่ถึงกำหนดชำระในหนึ่งปี จำนวนเงิน 26.90 ล้านบาท
เงินกู้ยืมระยะยาว จำนวนเงิน 548.35 ล้านบาท
และเงินเบิกเกินบัญชีและเงินกู้ยืมระยะสั้นจากสถาบันการเงิน จำนวนเงิน 89.77 ล้านบาท
ซึ่งเป็นหนี้สินภายหลังจากการปรับโครงสร้างหนี้ทางการเงินตามสัญญากู้ยืมเงินกับธนาคารแห่งใหม่

2. บริษัทฯ มีลูกหนี้ผิดนัดชำระตามสัญญาปรับโครงสร้างหนี้ จำนวนเงิน 567.00 ล้านบาท ณ วันที่
31 ธันวาคม 2547 ทั้งจำนวนเป็นลูกหนี้ผิดนัดชำระตามสัญญาปรับปรุงโครงสร้างหนี้ของบริษัทใหญ่
เนื่องจากบริษัทใหญ่ไม่สามารถจ่ายชำระเงินต้นงวดที่ 1 จำนวน 52.13 ล้านบาท
และดอกเบี้ยจำนวน 35.97 ล้านบาท โดยบริษัทใหญ่ได้แจ้งขอผ่อนปรนการชำระหนี้ดังกล่าว
ซึ่งเป็นผลสืบเนื่องมาจากไม่มีรายรับจากการลงทุนตามที่คาดหมายไว้ ดังนั้นบริษัทฯ
จึงได้พิจารณาตั้งค่าเผื่อหนี้สงสัยจะสูญเงินต้นคงค้างจำนวน 109.54 ล้านบาท คิดเป็นร้อยละ 100
ของดอกเบี้ยค้างรับ ซึ่งฝ่ายบริหารเชื่อว่าเพียงพอ เนื่องจากคาดว่าสถานการณ์การดำเนินงานในปี
2548 ของบริษัทฯ จะมีผลการดำเนินงานที่ดีกว่าปีที่ผ่านมา
ทำให้บริษัทใหญ่จะมีรายรับจากเงินลงทุนและสามารถชำระหนี้คืนตามที่ขอผ่อนปรนการจ่ายชำระหนี้ได้

+----------------------------------+-----------------+----------------+
| รายการ                           | ณ วันที่           | ณ วันที่          |
|                                  |                 |                |
|                                  | 31 ธันวาคม       | 31 ธันวาคม      |
|                                  | 2547บาท         | 2546บาท        |
+----------------------------------+-----------------+----------------+
| ลูกหนี้ตามสัญญาปรับโครงสร้างหนี้         | 730,320,540.72  | -              |
+----------------------------------+-----------------+----------------+
| หัก ค่าเผื่อการปรับมูลค่า               | (53,768,422.12) | -              |
+----------------------------------+-----------------+----------------+
| ค่าเผื่อหนี้สงสัยจะสูญ                  | (               | -              |
|                                  | 109,548,081.11) |                |
+----------------------------------+-----------------+----------------+
| สุทธิ                              | 567,004,037.49  | -              |
+----------------------------------+-----------------+----------------+

3. ด้านวัตถุดิบ เนื่องจากวัตถุดิบหลักของบริษัท ได้แก่ปลาผิวน้ำ และหอยชนิดต่าง ๆ ซึ่งปลาผิวน้ำ
เช่น ปลาทูแขก ปลาหลังเขียวจะมีตลอดทั้งปีและปลาเหล่านี้จะมีวงจรชีวิตสั้น
ฉะนั้นการที่บริษัทซื้อวัตถุดิบมาเพื่อผลิตสินค้าจึงเป็นการใช้ประโยชน์จากวัตถุดิบธรรมชาติ
แต่ข้อจำกัดว่าปลาและหอยจะมีมากในบางฤดูกาลและบางฤดูกาลมีน้อย
ตลอดจนความแปรปรวนสภาพดินฟ้าอากาศ ก็เป็นปัจจัยหนึ่งที่จะส่งผลกระทบต่อปริมาณวัตถุดิบ

4. ด้านแรงงาน เนื่องจากการดำเนินการผลิตต้องอาศัยแรงงานจำนวนมาก
ในการแปรรูปวัตถุดิบให้อยู่ในสภาพที่พร้อมจะปรุงรส เช่น การล้างทำความสะอาด
การหั่นเป็นชิ้นที่มีขนาดมาตรฐาน การบรรจุกระป๋อง
แรงงานในท้องถิ่นและความเชี่ยวชาญจึงเป็นส่วนประกอบสำคัญในการดำเนินการผลิต
ซึ่งบริษัทมีนโยบายในการจัดการ โดยการรับแรงงานในจังหวัดตรัง และจังหวัดพื้นที่ใกล้เคียง
มีการฝึกฝนและการอบรมให้ความรู้ในกระบวนการผลิตทุกขั้นตอน
ตลอดทั้งการสร้างแรงจูงใจในด้านต่าง ๆ เช่น ค่าแรง สวัสดิการ ผลตอบแทนอื่น ๆ อยู่ตลอดเวลา
ในปัจจุบัน บริษัทฯ เริ่มประสบปัญหาด้านแรงงานเนื่องจากราคายางพารามีแนวโน้มสูงขึ้น
ทำให้แรงงานจำนวนหนึ่งกลับสู่ภาคการเกษตร

5. ความเสี่ยงทางการเงิน บริษัทฯ
มีความเสี่ยงอันเกี่ยวเนื่องกับการเปลี่ยนแปลงของอัตราแลกเปลี่ยน ซึ่งบริษัทฯ
จะพิจารณาใช้เครื่องมือทางการเงินที่เหมาะสมเพื่อป้องกันความเสี่ยงดังกล่าว อย่างไรก็ตาม
ปัจจุบันบริษัทไม่มีเงินกู้สกุลเงินต่างประเทศ
และบริษัทฯไม่มีนโยบายที่จะถือหรือออกเครื่องมือทางการเงิน เพื่อการเก็งกำไรหรือเพื่อการค้า

6. ความเสี่ยงจากอัตราดอกเบี้ย เกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อผลการดำเนินงานและกระแสเงินสดของบริษัทฯ โดยบริษัทฯ
มีสินทรัพย์และหนี้สินที่มีความเสี่ยงจากอัตราดอกเบี้ยดังนี้

  ------------------------------------- ---------- --------- --------------- ---------
                                        จำนวนเงิน             อัตราดอกเบี้ยต่อปี   

                                        31 ธค.     31 ธค.    31 ธค. 2547     31 ธค.
                                        2547       2546                      2546

                                        ล้านบาท     ล้านบาท    ร้อยละ           ร้อยละ

  ลูกหนี้ตามสัญญาปรับโครงสร้างหนี้              730.32     730.32    5.75            5.75

  เงินเบิกเกินบัญชีและเงินกู้ยืมจากสถาบันการเงิน   89.77      57.43     5.75            5.75

  เงินกู้ยืมจากสหกรณ์ออมทรัพย์                 5.77       5.97      6.50            6.50

  เงินกู้ยืมระยะยาว                         575.25     592.75    5.75            5.75
  ------------------------------------- ---------- --------- --------------- ---------

7. ความเสี่ยงจากอัตราแลกเปลี่ยน บริษัทฯ มีความเสี่ยงด้านอัตราแลกเปลี่ยนเงินตราต่างประเทศ
เนื่องจากบริษัทฯ มีเงินสดและลูกหนี้การค้าที่เป็นสกุลเงินตราต่างประเทศ
ซึ่งมิได้ทำสัญญาป้องกันความเสี่ยงไว้ อย่างไรก็ตามฝ่ายบริหารของบริษัทฯ
เชื่อว่าจะไม่มีผลกระทบอย่างมีสาระสำคัญต่องบการเงินของบริษัทฯ

ณ วันที่ 31 ธันวาคม 2547 และ 2546 บริษัทฯ
มีสินทรัพย์ที่เป็นเงินตราต่างประเทศซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนดังนี้

+---------------+-----+---------+-------------+---------+-------------+
|               |     | 31 ธันวา |             | 31 ธันวา |             |
|               |     | คม 2547 |             | คม 2546 |             |
+---------------+-----+---------+-------------+---------+-------------+
| สกุลเงิน        | ห   | สินทร    | ส           | สินทร    | ส           |
|               | น่วย | ัพย์ที่เป็นเ | ินทรัพย์(หนี้สิน) | ัพย์ที่เป็นเ | ินทรัพย์(หนี้สิน) |
|               |     | งินตราต่า | สุทธิที่เป็นเงินต | งินตราต่า | สุทธิที่เป็นเงินต |
|               |     | งประเทศ | ราต่างประเทศ | งประเทศ | ราต่างประเทศ |
+---------------+-----+---------+-------------+---------+-------------+
| ดอล           | เห  | 78      | 78,840.67   | 173     | 173,675.78  |
| ล่าร์สหรัฐอเมริกา | รียญ | ,840.67 |             | ,675.78 |             |
+---------------+-----+---------+-------------+---------+-------------+
| ญี่ปุ่น           | เยน | 66      | 66,923.00   | 66      | 66,923.00   |
|               |     | ,923.00 |             | ,923.00 |             |
+---------------+-----+---------+-------------+---------+-------------+
| เวียดนาม       | ดอง | -       | -           | 33      | 33,000.00   |
|               |     |         |             | ,000.00 |             |
+---------------+-----+---------+-------------+---------+-------------+
| จีน            | ห   | 10      | 10,800.00   | -       | -           |
|               | ยวน | ,800.00 |             |         |             |
+---------------+-----+---------+-------------+---------+-------------+
| รวม           |     | 156     | 156,563.67  | 273     | 273,598.78  |
|               |     | ,563.67 |             | ,598.78 |             |
+---------------+-----+---------+-------------+---------+-------------+

8. ความเสี่ยงด้านการให้สินเชื่อ บริษัทฯ
มีความเสี่ยงด้านการให้สินเชื่อจากการไม่ได้รับชำระหนี้จากลูกหนี้การค้า อย่างไรก็ตาม บริษัทฯ
มีการพิจารณาความสามารถในการจ่ายชำระหนี้ของลูกหนี้การค้าแต่ละราย
ในการพิจารณาให้สินเชื่อและได้พิจารณาตั้งค่าเผื่อหนี้สงสัยจะสูญสำหรับลูกหนี้การค้าตามนโยบายการบัญชีไว้อย่างเพียงพอแล้ว

9. ความเสี่ยงทางด้านราคาน้ำมัน หลังจากประเทศกลุ่มสมาชิกโอเปค ได้ออกมาแถลงการณ์
ถึงภาวะราคาน้ำมัน ของโลกจะมีแนวโน้มที่สูงขึ้น ซึ่งในปัจจุบัน ราคาน้ำมันดีเซล เป็นต้นทุนหลัก
ของผู้ประกอบการประมงทั้งระบบ และ การขนส่งสินค้า เพื่อกระจายสินค้าถึงคู่ค้าของบริษัทฯ
ได้รับการชดเชยจากทางภาครัฐบาล และมีแนวโน้มที่รัฐบาล จะเปลี่ยนแปลงนโยบาย
การตรึงราคาน้ำมันดีเซล เป็นแบบลอยตัว หรือขยายช่องว่างการสนับสนุนราคาน้ำมันดีเซลให้สูงขึ้น
ไม่เพียงแต่จะทำให้ปัจจัยการผลิต อื่นๆ ของบริษัทฯ สูงขึ้น บริษัทฯ
อาจได้รับผลกระทบจากอำนาจการซื้อจากกลุ่มผู้บริโภคสินค้าของบริษัทฯ ได้

10. ความเสี่ยงต่อเนื่องจาก ธรณีพิบัติภัย ที่เกิดขึ้นใน 6 จังหวัดภาคใต้ ฝั่งตะวันตก
จากเหตุการณ์ที่เกิดขึ้น ได้ส่งผลกระทบ ต่อเนื่อง ถึงผู้ประกอบการประมง ทั้งรายใหญ่ และรายย่อย
และอุตสาหกรรมต่อเนื่อง เหตุการณ์ดังกล่าว
ได้นำความเปลี่ยนแปลงของสภาพแวดล้อมทางภูมิศาสตร์ ไปจากเดิม ทั้งร่องน้ำ
สภาพแวดล้อมของอุตสาหกรรมการประมง